Document ID: /roh_data/filtered/fineweb-2-filterrobots_roh.jsonl.gz/58132

I dat 50 navs che navigheschan cun la bandiera svizra per transportar rauba sur las mars dal mund. Quai malgrà che la Svizra n’ha gnanc in access direct a la mar. Ils ultims 75 onns era questa flotta da navs svizras finanziada per part dal stadi. Il Minisguard declera pertge che quai duai sa midar.
Charas garanzias
La flotta d’auta mar svizra datti dapi la Segunda Guerra mundiala. Actualmain custa la flotta il pajataglia 200 milliuns francs, perquai che la Confederaziun stat buna per ils bastiments.
La Confederaziun ha dapi il 1959 concedì garanzias per la navigaziun sin l'auta mar. Quai è vegnì fatg per pudair en cas da crisa garantir il provediment dal pajais. La davosa giada è vegnì dà garanzias il 2008. Quella giada era la Confederaziun da l'avis ch'il ristg saja minimal. En il fratemp è la navigaziun sin l'auta mar sin l'entir mund en ina crisa.